Diari Oficial de la Generalitat Valenciana


Sumari del DOGV 8087, del 19-07-2017 (2017/6457)

RESOLUCIÓ d'11 de juliol de 2017, del Servei Territorial de Transports de València, per la qual s'autoritza a prendre servei els titulars de taxi de distints àmbits funcionals, amb motiu de la celebració dels festivals «Iboga Summer», a Tavernes de la Valldigna i «Medusa Sunbeach Festival», a Cullera.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8087

Data del DOGV
:   19-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6457


Data del document
:   11-07-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ d'11 de juliol de 2017, del Servei Territorial de Transports de València, per la qual s'autoritza a prendre servei els titulars de taxi de distints àmbits funcionals, amb motiu de la celebració dels festivals «Iboga Summer», a Tavernes de la Valldigna i «Medusa Sunbeach Festival», a Cullera. [2017/6457]  
L'article 44.3 de la Llei 6/2011, d'1 d'abril, de la Generalitat, de mobilitat de la Comunitat Valenciana, permet la possibilitat, per raons d'interés públic, que la Generalitat fixe les condicions específiques en què les autoritzacions residenciades en una determinada àrea funcional puguen prendre servei en altres àrees funcionals.  
La celebració durant els pròxims dies 26, 27, 28, 29 i 30 de juliol de 2017 del festival Iboga Summer, a la platja de Tavernes de la Valldigna, suposa un important increment de les necessitats de mobilitat en el dit municipi i el seu entorn.  
Als efectes de garantir una oferta de servei de taxi adequada a l'important increment de la demanda d'aquest servei de transport, durant els dies de celebració del festival, es considera oportú permetre que els titulars d'autoritzacions de taxi de l'àrea de prestació conjunta de la Safor, Favara, Gandia i Cullera puguen prendre servei en l'àrea funcional de Tavernes de la Valldigna i que els titulars d'autoritzacions del taxi de l'àrea funcional de Tavernes de la Valldigna puguen prendre servei en l'àrea de prestació conjunta de la Safor, Favara, Gandia i Cullera.  
  
Així mateix la celebració durant els pròxims dies 9, 10, 11, 12, 13, 14 i 15 d'agost de 2017 del Medusa Sunbeach Festival, a la platja de Cullera, suposa un important increment de les necessitats de mobilitat en el dit municipi i el seu entorn.  
Als efectes de garantir una oferta de servei de taxi adequada a l'important increment de la demanda d'aquest servei de transport, durant els dies de celebració del festival, es considera oportú permetre que els titulars d'autoritzacions de taxi de l'àrea de prestació conjunta de la Safor, Favara, Gandia i Tavernes de la Valldigna puguen prendre servei en l'àrea funcional de Cullera i que els titulars d'autoritzacions del taxi de l'àrea funcional de Cullera puguen prendre servei en l'àrea de prestació conjunta de la Safor, Favara, Gandia i Tavernes de la Valldigna.  
  
A proposta de les associacions representatives del sector i d'acord amb el que disposa la Resolució de 8 de maig de 2017, de la Direcció General d'Obres Públiques, Transport i Mobilitat, sobre delegació de funcions en els titulars dels Serveis Territorials de Transport, de la Conselleria d'Habitatge, Obres Públiques i Vertebració del Territori, article primer, DOGV núm 8052 (31.05.2017), resolc:  
  
  
Únic  
Autoritzar durant els dies 26, 27, 28, 29 i 30 de juliol de 2017, amb motiu de la celebració del festival Iboga Summer, a la platja de Tavernes de la Valldigna, que els titulars de les autoritzacions de taxi de l'àrea de prestació conjunta de la Safor, Favara, Gandia i Cullera podran prendre servei en l'àrea funcional de Tavernes de la Valldigna i els titulars d'autoritzacions del taxi de l'àrea funcional de Tavernes de la Valldigna podran prendre servei en l'àrea de prestació conjunta de la Safor, Favara, Gandia i Cullera.  
I autoritzar durant els dies 9, 10, 11, 12, 13, 14 i 15 d'agost de 2017, amb motiu de la celebració del Medusa Sunbeach Festival, a la platja de Cullera, que els titulars de les autoritzacions de taxi de l'àrea de prestació conjunta de la Safor, Favara, Gandia i Tavernes de la Valldigna puguen prendre servei en l'àrea funcional de Cullera i que els titulars d'autoritzacions del taxi de l'àrea funcional de Cullera puguen prendre servei en l'àrea de prestació conjunta de la Safor, Favara, Gandia i Tavernes de la Valldigna.  
  
Contra aquesta resolució, que no posa fi a la via administrativa, es podrà interposar un recurs d'alçada en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 21 i 22 de la Llei 39/2015, d'1 d'octubre, del procediment administratiu comú de les administracions públiques, sense perjuí que s'utilitze qualsevol altra via que es considere oportuna.  
  
València, 11 de juliol de 2017.- La cap del Servei Territorial de Transports de València: Elena Herrero García.